**PODACI VEZANI UZ NATJEČAJ**

**ZA PRIJAM SLUŽBENIKA/ICE U JEDINSTVENI UPRAVNI ODJEL**

**OPĆINE ERNESTINOVO**

**Opis poslova radnog mjesta – Visi savjetnik za projekte EU**

|  |  |
| --- | --- |
| Poslovi radnog mjesta - viši savjetnik za projekte EU | Približan postotak radnog vremena |
| Glavni voditelj cjelokupnog projektnog ciklusa najsloženijih i najvećih projekata u trajanju od 18 mjeseci i više | 20% |
| Pravovremeno provođenje projektnih aktivnosti | 20% |
| Koordinacija i briga za ispravno funkcioniranje projektnog tima | 10% |
| Komunikacija i koordinacija s projektnim partnerima u svrhu uspješne i kvalitetne provedbe projektnih aktivnosti | 10% |
| Obavljanje postupaka javne nabave u svrhu provođenja projekta | 5% |
| Priprema financijskih i narativnih izvještaja | 5% |
| Izvještavanje pročelnika o tijeku projekta i provedbi projektnih aktivnosti | 5% |
| Rješavanje mogućih neočekivanih situacija u tijeku provođenja projekta i pronalaženje prihvatljivih rješenja za omogućavanje nastavka uspješne provedbe projektnih aktivnosti | 5% |
| Sudjelovanje u postupcima revizije projekta | 5% |
| Obavlja poslove administratora web stranice Općine i upravlja svim ostalim društvenim i komunikacijskim mrežama Općine | 5% |
| Obavlja i druge poslove po nalogu pročelnika | 10% |

**Podaci o plaći**

Koeficijent složenosti poslova navedenog radnog mjesta je 3,35 uz osnovicu za izračun plaće u iznosu od 2.706,00 kn. Plaću čini umnožak koeficijenta složenosti poslova radnog mjesta i osnovice za izračun plaće uvećan za 0,5% za svaku navršenu godinu radnog staža.

**Pravni izvori za pripremanje kandidata za testiranje**

Pitanja kojima se testira provjera znanja i sposobnosti bitnih za obavljanje poslova radnog mjesta za koje je raspisan javni natječaj temelji se na sljedećim propisima:

1. Zakon o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
2. Zakon o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 04/18, 112/19)
3. Zakon o plaćama u lokalnoj (područnoj) i regionalnoj samoupravi (Narodne novine, broj 28/10)
4. Zakon o općem upravnom postupku (Narodne novine, broj 47/09, 110/21)
5. Zakon o radu (Narodne novine, br. 93/14, 127/17, 98/19)

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja.

**Način prethodne provjere znanja i sposobnosti kandidata**

Po dolasku na provjeru znanja, od kandidata će biti zatraženo predočavanje osobne iskaznice, putovnice ili vozačke dozvole radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj.

Po utvrđivanju identiteta, kandidatima će biti podijeljena pitanja za provjeru znanja. Navedena pismena provjera traje 45 minuta (stručni dio).

Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

* + koristiti se bilo kakvom literaturom odnosno bilješkama,
	+ koristiti mobitel ili druga komunikacijska sredstva,
	+ napuštati prostoriju u kojoj se provjera odvija,
	+ razgovarati sa ostalim kandidatima niti na bilo koji drugi način remetiti koncentraciju kandidata

Kandidati koji se budu ponašali neprimjerno ili prekrše jedno od gore navedenih pravila bit će udaljeni sa testiranja, a njihov rezultat i rad neće se bodovati.

Za provjeru znanja dodjeljuje se od 1 do 10 bodova. Smatra se da su kandidati položili provjeru znanja, sposobnosti i vještina dobili najmanje 5 bodova. Kandidati koji su uspješno položili pisani dio, pristupit će na intervju.

Kroz razgovor s kandidatima utvrđuju se interesi, profesionalni ciljevi i motivacija kandidata za rad u jedinici lokalne samouprave. Rezultati intervjua boduju se na isti način kao i testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua utvrđuje se rang lista kandidata prema ukupnom broju bodova ostvarenih na testiranju i intervjuu.

Pročelnik Jedinstvenog upravnog odjela donosi rješenje o prijemu u službu koje će biti dostavljeno svim kandidatima prijavljenim na oglas, a koji su ispunili formalne uvjete.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Pročelnik donosi rješenje o prijmu u službu koje se dostavlja svim kandidatima koji su se prijavili za radno mjesto, a koji su ispunili formalne uvjete.

Kandidat koji nije primljen u službu može podnijeti žalbu općinskoj načelnici u roku od 15 dana od dana dostave rješenja. Žalba ne odgađa izvršenje rješenja o prijmu u službu.

Poziv na testiranje bit će objavljen najmanje 5 dana prije testiranja na mrežnoj stranici i oglasnoj ploči Općine Ernestinovo.

*Povjerenstvo za provedbu natječaja*